

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΘΕΡΜΑΪΚΟΥ**  **ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ** | Περαία 18/11/2020 |

**ΘΕΜΑ: Εισήγηση της Διεύθυνσης Οικονομικών Υπηρεσιών επί εναλλακτικής πρότασης για των καθορισμό των ανταποδοτικών τελών καθαριότητας και ηλεκτροφωτισμού έτους 2021**

Λαμβάνοντας υπόψη:

1. Τις διατάξεις του άρθρου 11 του Ν.4623/2019, σύμφωνα με το οποίο, ο κατά την παράγραφο 3 του άρθρου 65 του ν. 3852/2010 ορισμός φόρων, τελών, δικαιωμάτων και εισφορών πραγματοποιείται σύμφωνα με το σχέδιο της οικονομικής επιτροπής και τις τυχόν εναλλακτικές προτάσεις που συντάσσονται και κατατίθενται από τους επικεφαλής των παρατάξεων. Οι τυχόν εναλλακτικές προτάσεις συνοδεύονται από εισήγηση της οικονομικής υπηρεσίας. Κατά τη σύνταξη των προτάσεων από τις ενδιαφερόμενες παρατάξεις, οι αρμόδιες υπηρεσίες του δήμου παρέχουν κάθε σχετικό στοιχείο. Ως εγκεκριμένη θεωρείται η πρόταση που συγκεντρώνει την απόλυτη πλειοψηφία των παρόντων μελών του δημοτικού συμβουλίου. Αν καμία πρόταση δεν συγκεντρώσει την απόλυτη πλειοψηφία των παρόντων μελών του συμβουλίου, η ψηφοφορία επαναλαμβάνεται μεταξύ των δύο πρώτων σε ψήφους προτάσεων και θεωρείται εγκεκριμένη η πρόταση που λαμβάνει τις περισσότερες ψήφους επί των παρόντων.
2. Την ΑΟΕ 416/2020 με θέμα “Καθορισμός δημοτικών ανταποδοτικών τελών Καθαριότητας & Ηλεκτροφωτισμού, Φόρου ηλεκτροδοτούμενων χώρων και συντελεστή Τέλους Ακίνητης Περιουσίας, για το έτος 2021”, με την οποία η Οικονομική Επιτροπή εισηγείται τα εν λόγω τέλη προς το Δημοτικό Συμβούλιο για τη λήψη της σχετικής κανονιστικής απόφασης.
3. Την ΑΠ. 19566/4-11-2020, εναλλακτική πρόταση περί καθορισμού των δημοτικών τελών καθαριότητας και φωτισμού για το έτος 2021 που υπέβαλλαν από κοινού οι δημοτικές παρατάξεις ΘΕΡΜΑΪΚΟΣ – ΝΕΑ ΠΟΡΕΙΑ, ΔΡΑΣΗ ΠΟΛΙΤΩΝ, ΣΥΜΜΕΤΕΧΩ ΘΕΡΜΑΪΚΟΣ και ΟΛΟΙ ΜΑΖΙ, καθώς και το ΑΠ.19752/9-11-2020 (για λόγους συντομίας αναφερόμενης εφεξής ως Αντιπολίτευση) συμπληρωματικό έγγραφο με θέμα «Επανακατάθεση Παραρτήματος Α’, Ανάλυσης Εσόδων – Εξόδων έτους 2021»
4. Τον έλεγχο που πραγματοποίησε η υπηρεσία επί της ανωτέρω εναλλακτικής πρότασης, βάσει της οποίας προτείνονται οι ακόλουθοι συντελεστές δημοτικών τελών καθαριότητας και φωτισμού (ΔΤ) και δημοτικού φόρου ηλεκτροδοτούμενων χώρων (ΔΦ) ανά κατηγορία συντελεστή (από τους δύο που γνωστοποιούνται στον ΔΕΔΔΗΕ) και ανά δημοτική ενότητα - κοινότητα

|  |  |  |  |
| --- | --- | --- | --- |
|  | Ισχύοντα 2020 | ΑΟΕ 416/2020  2021 | Εναλ/κή Εισήγηση 2021 |
| **Δημοτικά Τέλη Καθαριότητας & Φωτισμού (ΔΤ)** | | | |
| ΟΙΚΙΕΣ |  |  |  |
| ΔΕ ΘΕΡΜΑΪΚΟΥ | 1,75 | 1,54 | 1,33 |
| ΕΠΑΝΟΜΗ | 2,17 | 1,93 | 1,73 |
| ΜΕΣΗΜΕΡΙ | 1,95 | 1,67 | 1,53 |
| ΕΠΑΓΓΕΛΜΑΤΙΚΑ |  |  |  |
| ΔΕ ΘΕΡΜΑΪΚΟΥ | 3,12 | 2,75 | 2,37 |
| ΕΠΑΝΟΜΗ | 3,54 | 3,14 | 2,77 |
| ΜΕΣΗΜΕΡΙ | 3,32 | 2,88 | 2,77 |
| ΚΟΙΝΩΦΕΛΗ |  |  |  |
| ΔΕ ΘΕΡΜΑΪΚΟΥ | 1,56 | 1,37 | 1,19 |
| ΕΠΑΝΟΜΗ | 1,77 | 1,76 | 1,35 |
| ΜΕΣΗΜΕΡΙ | 1,66 | 1,50 | 1,26 |
| **Δημοτικός Φόρος Ηλεκτροδοτούμενων Χώρων** | | | |
| ΔΕ ΘΕΡΜΑΪΚΟΥ | 0,54 | 0,54 | 0,54 |
| ΕΠΑΝΟΜΗ | 0,12 | 0,15 | 0,14 |
| ΜΕΣΗΜΕΡΙ | 0,34 | 0,41 | 0,34 |

Διαπιστώθηκαν τα ακόλουθα:

**Α) ΠΡΟΒΛΕΠΟΜΕΝΑ ΕΣΟΔΑ ΔΤ ΓΙΑ ΤΟ 2021**

Βάσει της εισήγησης της ΑΟΕ 416/2020 προκύπτει ότι για τον υπολογισμό των εσόδων για το 2021 λήφθηκαν υπόψη:

* Τα δηλωθέντα τετραγωνικά μέτρα, όπως αυτά ισχύουν σήμερα, με τους προτεινόμενους συντελεστές για το 2021.
* Τα δηλωθέντα πρόσθετα τετραγωνικά μέτρα βάσει των διατάξεων του Ν.4647/2019 στην ειδική πλατφόρμα της ΚΕΔΕ, τα οποία ανέρχονται σε 301.677 τ.μ. Οι εν λόγω δηλώσεις βρίσκονται σε στάδιο επεξεργασίας από το Τμήμα Εσόδων και Περιουσίας. Η πλειοψηφία των δηλώσεων αφορά σε κατοικίες. Η επεξεργασία των τελευταίων θα γίνει άμεσα όσον αφορά τη διόρθωση των τετραγωνικών μέτρων στην πλατφόρμα του ΔΕΔΔΗΕ με σκοπό να εισπράττονται τα αναλογούντα τέλη για το 2021. Βάσει των εκτιμήσεων αυτών, τα συνολικά προσδοκώμενα έσοδα από ΔΤ για το 2021, συμπεριλαμβανομένων αυτών από τα πρόσθετα δηλωθέντα τ.μ. θα ανέλθει σε 5.418.439,64€ (βλ. Πίνακα 1). Διευκρινίζεται ότι, καθώς δεν υπάρχει δυνατότητα μέσω της πλατφόρμας της ΚΕΔΕ να γίνει διαχωρισμός των τετραγωνικών μέτρων ανά περιοχή, η υπηρεσία υπολόγισε τα έσοδα από τα πρόσθετα δηλωθέντα μέτρα με τον μικρότερο συντελεστή ΔΤ προκειμένου να αποφευχθούν εκτιμήσεις που θα διόγκωναν πλασματικά τα έσοδα.
* **Πίνακας 1**
* **Υπολογισμός εσόδων ΔΤ 2021 ΑΟΕ416/2020**

|  |  |  |  |  |
| --- | --- | --- | --- | --- |
| ΠΕΡΙΟΧΗ | ΔΕ ΘΕΡΜΑΪΚΟΥ & ΔΕ ΜΗΧΑΝΙΩΝΑΣ | ΕΠΑΝΟΜΗ | ΜΕΣΗΜΕΡΙ | ΣΥΝΟΛΟ |
| ΟΙΚΙΕΣ |  |  |  |  |
| ΔΗΛΩΘΕΝΤΑ ΤΜ | 2.257.136\* | 546.881 | 72.988 | 2.877.005 |
| ΔΤ/ΤΜ | 1,54 € | 1,93 € | 1,67 € |  |
| ΣΥΝΟΛΟ Α | 3.475.989,44 € | 1.055.480,33€ | 121.889,96 € | 4.653.359,73€ |
| ΕΠΑΓΓΕΛΜΑΤΙΚΟΙ ΧΩΡΟΙ |  |  |  |  |
| ΔΗΛΩΘΕΝΤΑ ΤΜ | 214.219,00 | 50.415,00 | 6.137,00 | 270.771,00 |
| ΔΤ/ΤΜ | 2,75 € | 3,14 € | 2,88 € |  |
| ΣΥΝΟΛΟ Β | 589.102,25 € | 158.303,10 € | 17.674,56 € | 765.079,91 € |
| ΣΥΝΟΛΟ Α+Β | 4.065.091,69 € | 1.213.783,43€ | 139.564,52 € | 5.418.439,64€ |

* \*2.257.136= 1.955.459+301.677 (πρόσθετα δηλωθέντα)
* Η χρέωση όμως των αναδρομικών τελών για το 2020, θα γίνει σε δεύτερο χρόνο μετά και την προμήθεια του απαραίτητου λογισμικού από τον Δήμο. Τα συνολικά έσοδα των αναδρομικών χρεώσεων του 2020 υπολογίζονται σε 527.934,75€ (υπολογιζόμενα πάλι με το χαμηλότερο συντελεστή ΔΤ του 2020 ήτοι 1,75€/τ.μ.). Οι αναδρομικές χρεώσεις για το 2020 θα πραγματοποιηθούν σε δόσεις μέσα από τη σχετική εφαρμογή του ΔΕΔΔΗΕ, βάσει της οποίας το ποσό της δόσης για τις οικιακές ηλεκτροδοτήσεις δεν μπορεί να ξεπερνά τα 29€ (ανά 2μηνο λογαριασμό), ενώ για τις επαγγελματικές δεν υπάρχει περιορισμός. Από την πρώτη εκτίμηση των στοιχείων της υπηρεσίες και το σύνολο των δηλώσεων και των επιπλέον τετραγωνικών σε συνδυασμό με το ύψος των χρεώσεων και τη δυνατότητα των δόσεων μέσω του ΔΕΔΔΗΕ, εκτιμάται ότι, υπολογίζεται ότι κατά το 2021 θα εισπραχθούν αναδρομικά τέλη του 2020 σε ένα ποσοστό της τάξης του 68% - 70% ήτοι επιπλέον 359.062,38€ για το 2021, ενώ το υπόλοιπο 168.872,37€ θα εισπραχθεί εντός του 2022.
* Συνεπώς τα συνολικά έσοδα ΔΤ για το 2021 έχουν εκτιμηθεί σε 5.418.439,64€ + 359.062,38€ = 5.777.502,02€

Βάσει της εναλλακτικής πρότασης της Αντιπολίτευσης προκύπτει ότι για τον υπολογισμό των εσόδων για το 2021 λήφθηκαν υπόψη:

* Τα συνολικά έσοδα που προκύπτουν από τα υφιστάμενα δηλωθέντα τετραγωνικά μέτρα, όπως αυτά ισχύουν σήμερα, με τους προτεινόμενους συντελεστές για το 2021, τα οποία υπολογίζονται σε 4.321.657€
* Για τα πρόσθετα 301.677 τ.μ. , αυτά κατανέμονται στις τρεις υποκατηγορίες (ΔΕ Θερμαϊκού – Μηχανιώνας, Επανομή και Μεσημέρι) βάσει του ποσοστού επιμερισμού του όγκου εργασιών (χιλιομέτρων απορριμματοφόρων) και **υπολογίζεται ότι θα εισπραχθεί στο σύνολο των αναδρομικών χρεώσεων του 2020 εντός του 2021, ήτοι ποσό 990.857€, χωρίς να λαμβάνεται υπόψη η δοσοποίηση των αναδρομικών χρεώσεων μέσω της εφαρμογής του ΔΕΔΔΗΕ**, για την οποία έγινε λόγος παραπάνω.
* Οπότε τα συνολικά έσοδα ΔΤ υπολογίζονται 4.321.657€ + 990.857€ = 5.312.514€ (βλ. Πίνακα 2)

**Πίνακας 2**

**Υπολογισμός εσόδων ΔΤ 2021 της εναλλακτικής πρότασης**



Εάν υπολογιστούν τα έσοδα ΔΤ με τις παραδοχές της εισήγησης της Οικονομικής Επιτροπής και τους προτεινόμενους συντελεστές της εναλλακτικής πρότασης, τα έσοδα ΔΤ για το 2021 που θα προκύψουν θα είναι (βλ πίνακα 3) 4.722.764,58 € πλέον 359.062,38€ (αναδρομικές χρεώσεις τελών για το 2020) ήτοι συνολικά **5.074.462,56€.**

**Πίνακας 3**

**Υπολογισμός με βάση τα μέτρα της υπηρεσίας και τις τιμές ΔΤ της Αντιπολίτευσης**

|  |  |  |  |  |
| --- | --- | --- | --- | --- |
| ΠΕΡΙΟΧΗ | ΔΕ ΘΕΡΜΑΪΚΟΥ & ΔΕ ΜΗΧΑΝΙΩΝΑΣ | ΕΠΑΝΟΜΗ | ΜΕΣΗΜΕΡΙ | ΣΥΝΟΛΟ |
| ΟΙΚΙΕΣ |  |  |  |  |
| ΔΗΛΩΘΕΝΤΑ ΤΜ | 2.257.136\* | 546.881 | 72.988 | 2.877.005 |
| ΔΤ/ΤΜ | 1,33 € | 1,73 € | 1,53 € |  |
| ΣΥΝΟΛΟ Α | 3.001.990,88€ | 946.104,13€ | 111.671,64€ | 4.059.766,65€ |
| ΕΠΑΓΓΕΛΜΑΤΙΚΟΙ ΧΩΡΟΙ |  |  |  |  |
| ΔΗΛΩΘΕΝΤΑ ΤΜ | 214.219,00 | 50.415,00 | 6.137,00 | 270.771,00 |
| ΔΤ/ΤΜ | 2,37 € | 2,77 € | 2,55 € |  |
| ΣΥΝΟΛΟ Β | 507.699,03 € | 139.649,55 € | 15.649,35 € | 662.997,93 € |
| ΣΥΝΟΛΟ Α+Β | 3.509.689,91 € | 1.085.753,68 € | 127.320,99 € | 4.722.764,58 € |

**Β) ΠΡΟΒΛΕΠΟΜΕΝΕΣ ΔΑΠΑΝΕΣ**

Η ΑΟΕ416/2020 προβλέπει συνολικά έξοδα για το 2021 ποσού 9.491.574,52€, ενώ η εναλλακτική πρόταση ποσού 9.560.574,52€ ήτοι κατά 69.000€ περισσότερα (βλ. Πίνακα 4)

**Πίνακας 4 – Συνολικά έξοδα**

|  |  |  |
| --- | --- | --- |
|  | **ΑΟΕ 416/2020** | **Εναλλακτική Πρόταση** |
| Άμεσα έξοδα 020 | 8.786.374,52 € | 8.855.374,52 € |
| Επιμεριζόμενες δαπάνες | 705.200,00 € | 705.200,00 € |
| ΣΥΝΟΛΟ | 9.491.574,52 € | 9.560.574,52 € |

Επιπλέον στην εναλλακτική πρόταση εντοπίζονται οι ακόλουθες διαφοροποιήσεις σε σχέση με την ΑΟΕ 416/2020:

* Ο Κ.Α.02.62 (ΠΑΡΟΧΕΣ ΤΡΙΤΩΝ) υπολογίζεται μειωμένος κατά 821.000,00€
* Ο Κ.Α. 02.20.71(ΑΓΟΡΕΣ ΚΤΙΡΙΩΝ ΤΕΧΝΙΚΩΝ ΕΡΓΩΝ ΚΑΙ ΠΡΟΜΗΘΕΙΕΣ ΠΑΓΙΩΝ) αυξημένος κατά 945.000,00€
* Ο Κ.Α.02.20.73 (ΕΡΓΑ) μειωμένος κατά 55.000,00€.

**Γ) ΙΣΟΣΚΕΛΙΔΗ ΑΝΤΑΠΟΔΟΤΙΚΩΝ ΤΕΛΩΝ ΚΑΙ ΔΑΠΑΝΩΝ**

Όσον αφορά στην ισοσκέλιση των ανταποδοτικών τελών, βάσει της εισήγησης ΑΟΕ 416/2020, λαμβανομένου υπόψη και του θετικού χρηματικού υπολοίπου προερχόμενου από τα προηγούμενα έτη ποσού 3.770.652,82€, προκύπτει τελικό αποτέλεσμα (έλλειμμα) -4.482,70€ και κατά συνέπεια ικανοποιείται η απαίτηση της ισοσκέλισης και της ανταποδοτικότητας (βλ. Πίνακα 5).

Από την εξέταση της εναλλακτικής πρότασης, αναφορικά με την ισοσκέλιση προκύπτουν οι ακόλουθες διαπιστώσεις:

* Ενώ τα συνολικά έσοδα από ΔΤ βάσει των τ.μ. (υφιστάμενων και πρόσθετων από Ν.4647/2019) έχουν υπολογιστεί σε 5.312.314€, στον πίνακα Δ.1. της ισοσκέλισης του επανυποβληθέντος παραρτήματος της εναλλακτικής πρότασης αναφέρεται το ποσό των 5.845.439€ στα συνολικά έσοδα, ποσό κατά 533.125€ μεγαλύτερο, **χωρίς να προκύπτει κάποια σχετική τεκμηρίωση αυτής της διαφοροποίησης**. Εάν στους υπολογισμούς της ισοσκέλισης (βλ. Πίνακας 5) χρησιμοποιηθεί το 5.312.314€ ως συνολικό έσοδο, τότε προκύπτει τελικό έλλειμμα χρήσης 537.407€, ποσό το οποίο ξεπερνάει το περιθώριο του 10% (Ν.4270/2014) (537.407/5.312.314 = 0,1010 ή 10,1%). Κατά συνέπεια **δεν ικανοποιείται η ανάγκη ισοσκέλισης** βάσει των προαναφερομένων (Σενάριο Α).
* Στην περίπτωση που χρησιμοποιηθεί η παραδοχή ότι τα συνολικά έσοδα θα ανέλθουν στο ποσό των 5.845.439€ (Σενάριο Β) ,τότε λαμβανομένων υπόψη των υπόλοιπων στοιχείων προκύπτει τελικό έλλειμμα ποσού -3.769,68€ και κατ΄επέκταση **πληρείται η απαίτηση της ισοσκέλισης.**
* Τέλος, στην περίπτωση που για τον υπολογισμό των συνολικών εσόδων ΔΤ ληφθούν υπόψη οι προτεινόμενοι συντελεστές της εναλλακτικής πρότασης της αντιπολίτευσης και ο τρόπος είσπραξης (68%-32%) των αναδρομικών χρεώσεων για το 2020 όπως αυτός εκτιμήθηκε από την υπηρεσία, τα συνολικά έσοδα για το 2021 υπολογίζονται σε 5.074.462,56€ (βλ. Σενάριο Γ), και κατ’ επέκταση προκύπτει έλλειμμα χρήσης -775.459,14€, με αποτέλεσμα **να μην ικανοποιείται η απαίτηση της ισοσκέλισης**.

**Δ. ΦΟΡΟΣ ΗΛΕΚΤΡΟΔΟΤΟΥΜΕΝΩΝ ΧΩΡΩΝ**

Όσον αφορά τις προτεινόμενες χρεώσεις του Δημοτικού Φόρου Ηλεκτροδοτούμενων Χώρων (ΔΦ), στον πίνακα 6 παρουσιάζονται τα συνολικά έσοδα βάσει των συντελεστών που εισηγείται η ΑΟΕ 416/2020 και των προτεινόμενων συντελεστών της εναλλακτικής πρότασης.

**Πίνακας 6 – Υπολογισμοί Εσόδων Δημοτικού Φόρου Ηλεκτροδοτούμενων Χώρων**

|  |  |  |  |  |
| --- | --- | --- | --- | --- |
|  | **ΔΕ ΘΕΡΜΑΪΚΟΥ**  **ΔΕ ΜΗΧΑΝΙΩΝΑΣ** | **ΕΠΑΝΟΜΗ** | **ΜΕΣΗΜΕΡΙ** | **ΣΥΝΟΛΟ** |
| ΟΙΚΙΕΣ ΤΜ | 1.955.459 | 546.881 | 72.988 |  |
| ΕΠΑΓΓΕΛΜΑΤΙΚΑ ΤΜ | 214.219 | 50.415 | 6.137 |  |
| ΣΥΝΟΛΟ ΤΜ | 2.169.678 | 597.296 | 79.125 |  |
| ΔΦ €/ΤΜ | 0,54 | 0,15 | 0,41 |  |
| ΣΥΝΟΛΟ ΕΣΟΔΩΝ | 1.171.626,12 € | 89.594,40 € | 32.441,25 € | 1.293.661,77 € |

Πλέον αυτών των εσόδων υπολογίζεται και για τα επιπλέον τ.μ. του Ν.4647/2019 το έσοδο ΔΦ που θα εισπραχθεί εντός του 2021 ως εξής: 301.677 Χ 0,54€/τμ = 162.905,58€ Χ 68% = 110.775,79€. Οπότε τα συνολικά έσοδα από ΔΦ για το 2021 εκτιμώνται σε 1.293.661,77€+110.775,79€=1.282.401,91€.

Στην εναλλακτική πρόταση το συνολικό έσοδο από ΔΦ υπολογίζεται βάσει του πίνακα Α.2 του επανυποβληθέντος υπομνήματος σε 1.415.492€ ήτοι κατά 133.090,09€ αυξημένο σε σχέση με την εκτίμηση βάσει των προτεινόμενων συντελεστών της ΑΟΕ 416/2020.

Στα πλαίσια της ανάγκης ισοσκέλισης του Π/Υ 2021 θα πρέπει να τεκμηριωθεί από την Αντιπολίτευση, αντίστοιχη ισόποση αύξηση δαπανών.

Οι συντάξαντες

|  |  |  |
| --- | --- | --- |
| Για το Τμήμα Π/Υ Λογιστήριου | Για το Τμήμα Εσόδων | Για τη Διεύθυνση Οικονομικών Υπηρεσιωών |
| Ελένη Παπαγιάννη | Αθανασία Ζωγόγιαννη | Ζήσης Ι. Μαδυτινός |

**Πίνακας 5 – Ισοσκέλιση εναλλακτικών προτάσεων**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Κ.Α. | Περιγραφή | ΕΚΤΕΛΕΣΗ  31/12/2018 | ΕΚΤΕΛΕΣΗ  31/12/2019 | ΕΚΤΙΜΗΣΗ  31/12/2020 | Π/Υ 2021 ΑΟΕ461/2020 | ΕΝΑΛΛΑΚΤΙΚΗ  ΠΡΟΤΑΣΗ  Σενάριο Α | ΕΝΑΛΛΑΚΤΙΚΗ  ΠΡΟΤΑΣΗ  Σενάριο Β | ΕΝΑΛΛΑΚΤΙΚΗ  ΠΡΟΤΑΣΗ Σενάριο Γ |
| 06.00.031 | Έσοδα από ανταποδοτικά τέλη και δικαιώματα υπηρεσίας καθαριότητας και ηλεκτροφωτισμού | 4.486.906,00 | 5.376.817,98 | 4.510.350,00 | 4.452.502,02 | 3.987.514,00 | 4.520.439,00 | 3.749.462,56 |
| 06.00.2111 | Τακτικά έσοδα από τέλη καθαριότητας και ηλεκτροφωτισμού (Π.Ο.Ε) που βεβαιώνονται και εισπράττονται για πρώτη φορά | 1.058.223,00 | 140.981,52 | 1.134.000,00 | 1.205.000,00 | 1.205.000,00 | 1.205.000,00 | 1.205.000,00 |
| 06.00.3211 | Εισπρακτέα υπόλοιπα από βεβαιωθέντα κατά τα προηγούμενα οικονομικά έτη τέλη καθαριότητας & φωτισμού | 78.811,91 | 64.698,50 | 120.000,00 | 120.000,00 | 120.000,00 | 120.000,00 | 120.000,00 |
| 06.00.1215.0000 | Επιχορηγήσεις για εξόφληση ληξιπρόθεσμων υποχρεώσεων | 308.352,21 | 0,00 | 0,00 | 0,00 | 0,00 | 0,00 | 0,00 |
| 06.00.3121.0002 | Δάνειο για την προμήθεια & εγκατάσταση φωτιστικών σωμάτων τύπου LED και προμήθεια λαμπτήρων τύπου LED για εξοικονόμηση ενέργειας στο δημοτικό φωτισμό του Δήμου Θερμαϊκού | 515.951,60 | 2.785.424,40 | 0,00 | 0,00 | 0,00 |  | 0,00 |
|  | **ΣΥΝΟΛΟ ΕΣΟΔΩΝ** | **6.448.244,72** | **8.367.922,40** | **5.764.350,00** | **5.777.502,02** | **5.312.514,00** | **5.845.439,00** | **5.074.462,56** |
|  | ΕΞΟΔΑ (20: ΥΠΗΡΕΣΙΑ ΚΑΘΑΡΙΟΤΗΤΑΣ) χωρίς ΚΑΕ 02.20.85 Προβλέψεις μη Είσπραξης | 4.128.293,37 | 6.717.594,22 | 8.628.815,94 | 8.786.374,52 | 8.855.374,52 | 8.855.374,52 | 8.855.374,52 |
| 02.62.7132.0000 | Προμήθεια απορριμματοφόρων από ΦΙΛΟΔΗΜΟΣ ΙΙ |  |  |  | 60.000,00 | 60.000,00 | 60.000,00 | 60.000,00 |
|  | ΕΞΟΔΑ (ΕΠΙΜΕΡΙΖΟΜΕΝΑ) | 233.070,13 | 412.388,06 | 426.300,00 | 705.200,00 | 705.200,00 | 705.200,00 | 705.200,00 |
|  | **ΣΥΝΟΛΟ ΕΞΟΔΩΝ** | **4.361.363,50** | **7.129.982,28** | **9.055.115,94** | **9.551.574,52** | **9.620.574,52** | **9.620.574,52** | **9.620.574,52** |
|  | ΠΛΕΟΝΑΣΜΑ/ΕΛΛΕΙΜΜΑ ΧΡΗΣΗΣ | 2.086.881,22 | 1.237.940,12 | -3.290.765,94 | -3.774.072,50 | -4.308.060,52 | -3.775.135,52 | -4.546.111,96 |
|  | ΧΡΗΜΑΤΙΚΟ ΥΠΟΛΟΙΠΟ ΠΡΟΗΓΟΥΜΕΝΟΥ ΟΙΚΟΝ.ΕΤΟΥΣ | 3.736.597,42 | 5.823.478,64 | 7.061.418,76 | 3.770.652,82 | 3.770.652,82 | 3.770.652,82 | 3.770.652,82 |
|  | **ΤΕΛΙΚΟ ΠΛΕΟΝΑΣΜΑ/ΕΛΛΕΙΜΜΑ** | **5.823.478,64** | **7.061.418,76** | **3.770.652,82** | **-3.419,68** | **-537.407,70** | **-3.769,68** | **-775.459,14** |